ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ ଜଳବାୟୁ ପରିବର୍ତ୍ତନର ପ୍ରତିରୋଧ କରିବା, କ୍ରମାଗତ ବିକାଶ ଲକ୍ଷ୍ୟକୁ ହାସଲ କରିବା ଓ ଦେଶର ସମୃଦ୍ଧ ଜୈବ ବିବିଧତାକୁ ସଂରକ୍ଷିତ କରିବା ପାଇଁ ମହତ୍ତ୍ବପୂର୍ଣ୍ଣ ପଦକ୍ଷେପ ଗ୍ରହଣ କରିଛି : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜଳବାୟୁ ପରିବର୍ତ୍ତନର ପ୍ରତିରୋଧ କରିବା, କ୍ରମାଗତ ବିକାଶ ଲକ୍ଷ୍ୟକୁ ହାସଲ କରିବା ତଥା ଦେଶର ସମୃଦ୍ଧ ଜୈବ ବିବିଧତାକୁ ସଂରକ୍ଷିତ କରିବା ସମ୍ପର୍କିତ ମହତ୍ତ୍ବପୂର୍ଣ୍ଣ ପଦକ୍ଷେପ ବିଷୟରେ ଲେଖା, ଗ୍ରାଫିକ୍ସ, ଭିଡିଓ ଓ ସୂଚନାକୁ ପ୍ରଦାନ କରିଛନ୍ତି।
ପ୍ରଧାନମନ୍ତ୍ରୀ ଟ୍ବିଟ୍ କରିଛନ୍ତି :
‘‘ଆମର ପରମ୍ପରା ଓ ଲୋକାଚାର ଅନୁରୂପ ଆମେ #9YearsOfSustainableGrowth ରେ ଧ୍ୟାନ କେନ୍ଦ୍ରିତ କରିଛୁ। ଆମେ ଜଳବାୟୁ ପରିବର୍ତ୍ତନକୁ ପ୍ରତିରୋଧ କରିବା, କ୍ରମାଗତ ବିକାଶ ଲକ୍ଷ୍ୟକୁ ହାସଲ କରିବା ଏବଂ ଭାରତର ସମୃଦ୍ଧ ଜୈବ ବିବିଧତାକୁ ସଂରକ୍ଷିତ କରିବା ପାଇଁ ମହତ୍ତ୍ବପୂର୍ଣ୍ଣ ପଦକ୍ଷେପ ଗ୍ରହଣ କରିଛୁ।’’
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ PSLV C52 ମିଶନର ସଫଳ ଉତ୍କ୍ଷେପଣ ପାଇଁ ଭାରତୀୟ ମହାକାଶ ବିଜ୍ଞାନୀମାନଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ PSLV C52 ମିଶନର ସଫଳ ଉତ୍କ୍ଷେପଣ ପାଇଁ ଭାରତୀୟ ମହାକାଶ ବିଜ୍ଞାନୀମାନଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“PSLV C52 ମିଶନର ସଫଳ ଉତକ୍ଷେପଣ ପାଇଁ ଆମର ମହାକାଶ ବିଜ୍ଞାନୀମାନଙ୍କୁ ଅଭିନନ୍ଦନ । EOS-04 ଉପଗ୍ରହ ସମସ୍ତ ପ୍ରକାର ପାଣିପାଗ ପରିସ୍ଥିତିରେ କୃଷି, ଜଙ୍ଗଲ ଏବଂ ବୃକ୍ଷରୋପଣ, ମୃତ୍ତିକାର ଆର୍ଦ୍ରତା ଏବଂ ଜଳର ବୈଜ୍ଞାନିକ ବିଶ୍ଳେଷଣ ତଥା ବନ୍ୟା ଆକଳନ ପାଇଁ ଉଚ୍ଚ ମାନର ଚିତ୍ର ପ୍ରଦାନ କରିବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସନ୍ତା 7 ତାରିଖ ଦିନ ଆଇଆଇଟି ଦିଲ୍ଲୀର 51ତମ ବାର୍ଷିକ ସମାବର୍ତ୍ତନ ସମାରୋହକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଇଆଇଟି ଦିଲ୍ଲୀର 51ତମ ବାର୍ଷିକ ସମାବର୍ତ୍ତନ ସମାରୋହକୁ ସମ୍ବୋଧିତ କରିବେ । ଆସନ୍ତା 7 ତାରିଖ ଦିନ 11ଟା ସମୟରେ ଭିଡିଓ କନଫରେନ୍ସ ଜରିଆରେ ପ୍ରଧାନମନ୍ତ୍ରୀ ଏହାକୁ ସମ୍ବୋଧିତ କରିବାକୁ ଥିବାବେଳେ କେନ୍ଦ୍ର ଶିକ୍ଷା ରାଷ୍ଟ୍ରମନ୍ତ୍ରୀ ମଧ୍ୟ ଏହି ଅବସରରେ ଉପସ୍ଥିତ ରହିବେ ।
ଅନୁଷ୍ଠାନର ଡୋଗ୍ରା ହଲରେ ଏହି ସମାବର୍ତ୍ତନ ସମାରୋହ ଅନୁଷ୍ଠିତ ହେଉଥିବା ବେଳେ ଏଥିରେ ଖୁବ ସୀମିତ ଉପସ୍ଥାନ ରହିବ । ଅନଲାଇନ ୱେବକାଷ୍ଟ ଜରିଆରେ ସମାରୋହର ସମସ୍ତ ଘଟଣାବଳୀ ପ୍ରତ୍ୟେକ ସ୍ନାତକ ଛାତ୍ରଛାତ୍ରୀ, ସେମାନଙ୍କ ଅଭିଭାବକ ଏବଂ ଆମନ୍ତ୍ରିତ ଅତିଥିମାନଙ୍କ ପାଇଁ ଉପଲବ୍ଧ ହେବ । ସମାବର୍ତ୍ତନ ସମାରୋହରେ 2000ରୁ ଉର୍ଦ୍ଧ୍ଵ ସ୍ନାତକ ଛାତ୍ରଛାତ୍ରୀ, ପିଏଚଡି, ଏମ-ଟେକ, ମାଷ୍ଟର ଡିଗ୍ରୀ, ଏମବିଏ ଛାତ୍ରଛାତ୍ରୀଙ୍କୁ ପ୍ରଦାନ କରାଯିବ । ଅନୁଷ୍ଠାନ ପକ୍ଷରୁ ରାଷ୍ଟ୍ରପତିଙ୍କ ସ୍ଵର୍ଣ୍ଣ ପଦକ, ନିର୍ଦ୍ଦେଶକ ସ୍ଵର୍ଣ୍ଣ ପଦକ, ଡଃ ଶଙ୍କର ଦୟାଲ ଶର୍ମା ସ୍ଵର୍ଣ୍ଣ ପଦକ, ପରଫେକ୍ଟ 10 ସ୍ଵର୍ଣ୍ଣ ପଦକ ଏବଂ ପ୍ରତିଷ୍ଠାନର ରୌପ୍ୟ ପଦକ ସ୍ନାତକରେ ଉତ୍ତୀର୍ଣ୍ଣ ହୋଇଥିବା ଛାତ୍ରଛାତ୍ରୀଙ୍କୁ ପ୍ରଦାନ କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏବଂ ଶ୍ରୀଲଙ୍କା ପ୍ରଧାନମନ୍ତ୍ରୀଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ଶ୍ରୀଲଙ୍କା ସାଂସଦରେ 50 ବର୍ଷ ପୂର୍ତ୍ତି ଅବସରରେ ମହାମହିମ ମହିନ୍ଦା ରାଜପକ୍ଷଙ୍କୁ ଅଭିନନ୍ଦନ ଜଣାଇବା ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଟେଲିଫୋନ ଯୋଗେ ତାଙ୍କ ସହ କଥା ହୋଇଛନ୍ତି ।
ପ୍ରଧାନମନ୍ତ୍ରୀ ରାଜପକ୍ଷଙ୍କ ଦୀର୍ଘଦିନର ରାଜନୈତିକ ଜୀବନ କାଳରେ ଶ୍ରୀଲଙ୍କାର ବିକାଶ କ୍ଷେତ୍ରରେ ତାଙ୍କର ଅବଦାନକୁ ପ୍ରଧାନମନ୍ତ୍ରୀ ମୋଦୀ ସ୍ମରଣ କରିଥିଲେ ଏବଂ ଭବିଷ୍ୟତର ସମସ୍ତ ସଫଳତା ପାଇଁ ଶୁଭେଚ୍ଛା ଜଣାଇଥିଲେ ।
ଗତକାଲି ଶ୍ରୀଲଙ୍କାରେ ବିଶିଷ୍ଟ ନେତା ଶ୍ରୀ ଅରୁମୁଗାନ ଥୋଣ୍ଡାମାନଙ୍କ ଆକସ୍ମିକ ତଥା ଅକାଳ ବିୟୋଗରେ ପ୍ରଧାନମନ୍ତ୍ରୀ ସମବେଦନା ଜଣାଇଥିଲେ । ଭାରତ ଏବଂ ଶ୍ରୀଲଙ୍କା ମଧ୍ୟରେ ବିକାଶର ଭାଗିଦାରୀକୁ ଆଗେଇ ନେବାରେ ଶ୍ରୀ ଥୋଣ୍ଡାମାନଙ୍କ ଭୂମିକାକୁ ପ୍ରଧାନମନ୍ତ୍ରୀ ମନେ ପକାଇଥିଲେ ।
କୋଭିଡ-19 ମହାମାରୀ ଦ୍ଵାରା ପ୍ରଭାବିତ ସ୍ୱାସ୍ଥ୍ୟ ଏବଂ ଅର୍ଥନୈତିକ କ୍ଷେତ୍ରରେ ଦେଖା ଦେଇଥିବା ଜଟିଳ ପରିସ୍ଥିତିର ମୁକାବିଲା ପାଇଁ ଦୁଇ ଦେଶରେ ନିଆଯାଉଥିବା ପଦକ୍ଷେପ ଉପରେ ଦୁଇ ନେତା ଆଲୋଚନା କରିଥିଲେ । ପ୍ରଧାନମନ୍ତ୍ରୀ ରାଜପକ୍ଷଙ୍କୁ ଆଶ୍ଵାସନା ଦେଇ ପ୍ରଧାନମନ୍ତ୍ରୀ ମୋଦୀ କହିଥିଲେ ଯେ, ଏହି ଆହ୍ଵାନ ସମୟରେ ଭାରତ ଶ୍ରୀଲଙ୍କାକୁ ସମସ୍ତ ପ୍ରକାରର ସମ୍ଭାବ୍ୟ ସମର୍ଥନ ପ୍ରଦାନ କରିବାକୁ ପ୍ରସ୍ତୁତ ଅଛି ।
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସିଆ କପ ବିଜେତା ଭାରତୀୟ ମହିଳା କ୍ରିକେଟ ଦଳକୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସପ୍ତମ ମହିଳା ଏସିଆ କପ ବିଜେତା ଭାରତୀୟ ମହିଳା କ୍ରିକେଟ ଦଳକୁ ଶୁଭେଚ୍ଛା ଜଣାଇଛନ୍ତି ।
ଆନ୍ତର୍ଜାତିକ କ୍ରିକେଟ ପରିଷଦର ଟ୍ୱିଟର ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ନିଜ ଧୈର୍ଯ୍ୟ ଓ ଦକ୍ଷତା ଯୋଗୁଁ ଆମ ମହିଳା କ୍ରିକେଟ ଦଳ ଆମକୁ ଗୌରବାନ୍ୱିତ କରିଛି ! ମହିଳା ଏସିଆ କପ ଜିତିଥିବାରୁ ଦଳକୁ ଶୁଭେଚ୍ଛା ଜଣାଉଛି । ସେମାନେ ଉତ୍କୃଷ୍ଟ କୌଶଳ ଓ ଟିମୱର୍କ ପ୍ରଦର୍ଶନ କରିଛନ୍ତି । ଭବିଷ୍ୟତ ପାଇଁ ଖେଳାଳିମାନଙ୍କୁ ଶୁଭକାମନା ଜଣାଉଛି ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ମଧ୍ୟ ପ୍ରଦେଶରେ କୋଭିଡ-19 ପରିଚାଳନା ନେଇ ପ୍ରସ୍ତୁତି ଓ ପଦକ୍ଷେପର ସମୀକ୍ଷା କଲେ ଡଃ ହର୍ଷ ବର୍ଦ୍ଧନ
• ରାଜ୍ୟକୁ ସମସ୍ତ କେନ୍ଦ୍ରୀୟ ସହାୟତା ଯୋଗାଇଦେବା ଲାଗି ସ୍ଵାସ୍ଥ୍ୟମନ୍ତ୍ରୀଙ୍କ ଆଶ୍ଵାସନା
• ଅଣସଂକ୍ରମିତ ଜିଲ୍ଲାରେ ସତର୍କତାମୂଳକ ପଦକ୍ଷେପ ନେବା ଲାଗି ରାଜ୍ୟସରକାରଙ୍କୁ ନିର୍ଦ୍ଦେଶ
କୋଭିଡ-19 ମହାମାରୀର ସଫଳ ମୁକାବିଲା ଲାଗି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାରଙ୍କ ସହ ମିଶି କେନ୍ଦ୍ର ସରକାର ଅନେକଗୁଡିଏ ପଦକ୍ଷେପ ଗ୍ରହଣ କରୁଛନ୍ତି । ଏହାକୁ ଉଚ୍ଚସ୍ତରୀୟ ବୈଠକରେ ନିରନ୍ତର ସମୀକ୍ଷା କରାଯାଉଛି । ଆଜି କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡଃ ହର୍ଷ ବର୍ଦ୍ଧନ, ରାଷ୍ଟ୍ରମନ୍ତ୍ରୀ ଅଶ୍ଵିନୀ କୁମାର ଚୌବେ ଓ ବିଭାଗୀୟ ବରିଷ୍ଠ ଅଧିକାରୀମାନଙ୍କ ଉପସ୍ଥିତିରେ ମଧ୍ୟପ୍ରଦେଶ ରାଜ୍ୟ ସରକାରଙ୍କ ସହ ଭିଡିଓ କନଫରେନ୍ସ ଜରିଆରେ କୋଭିଡ-19 ମହାମାରୀର ପରିଚାଳନା ଓ ପଦକ୍ଷେପ ସମ୍ପର୍କରେ ସମୀକ୍ଷା କରିଥିଲେ । ମଧ୍ୟପ୍ରଦେଶ ସରକାରଙ୍କ ସ୍ଵାସ୍ଥ୍ୟମନ୍ତ୍ରୀ ଶ୍ରୀ ନରୋତ୍ତମ ମିଶ୍ର ଏବଂ ରାଜ୍ୟ ସରକାରଙ୍କ ବରିଷ୍ଠ ପଦାଧିକାରୀମାନେ ଏହି ବୈଠକରେ ଉପସ୍ଥିତ ଥିଲେ ।
ମଧ୍ୟପ୍ରଦେଶର କିଛି ଜିଲ୍ଲାରେ ସଂକ୍ରମଣ ହାର ଜାତୀୟ ହାରଠାରୁ ଅଧିକ ରହିଛି । ଏନେଇ ଡଃ ହର୍ଷ ବର୍ଦ୍ଧନ ଉଦବେଗ ପ୍ରକାଶ କରିଥିଲେ । ତ୍ଵରିତ ନିଦାନ, ସକ୍ରିୟ ସର୍ଭେଲାନ୍ସ ବ୍ୟବସ୍ଥା ଏବଂ ସଠିକ ପଦକ୍ଷେପ ଉପରେ ଗୁରୁତ୍ଵ ଦେଇ ରାଜ୍ୟ ସରକାର କୋଭିଡ-19 ଜନିତ ମୃତ୍ୟୁ ସଂଖ୍ୟାକୁ ହ୍ରାସ କରିବା ଲାଗି ସ୍ଵାସ୍ଥ୍ୟମନ୍ତ୍ରୀ ପରାମର୍ଶ ଦେଇଥିଲେ । ନୂଆ ପଜିଟିଭ ସଂଖ୍ୟାକୁ କମାଇବା ଲାଗି କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ମାର୍ଗଦର୍ଶିକାକୁ ଅନୁସରଣ କରିବା ଲାଗି ସେ ରାଜ୍ୟ ସରକାରଙ୍କୁ ପରାମର୍ଶ ଦେଇଥିଲେ । କୋଭିଡ-19 ମୁକାବିଲା ଲାଗି ଜାତୀୟ ସ୍ୱାସ୍ଥ୍ୟ ମିଶନ ଜରିଆରେ ସମସ୍ତ ସମ୍ଭାବ୍ୟ ସହାୟତା ଯୋଗାଇଦେବା ଲାଗି ଡଃ ହର୍ଷ ବର୍ଦ୍ଧନ ପ୍ରତିଶୃତି ଦେଇଥିଲେ ।
ଉଭୟ ସାର୍ଥକ ଏବଂ ଆରୋଗ୍ୟ ସେତୁ ଆପ୍ଲିକେସନର ସଫଳ ପ୍ରୟୋଗ କରିଥିବାରୁ ଇନ୍ଦୋର ପ୍ରଶାସନକୁ ସେ ପ୍ରଶଂସା କରିଥିଲେ । ଏହି ସମୀକ୍ଷା ବୈଠକରେ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ସଚିବ ପ୍ରୀତି ସୁଦାନ, ଓଏସଡି ରାଜେଶ ଭୂଷଣ, ସ୍ଵତନ୍ତ୍ର ସଚିବ ସଞ୍ଜିବା କୁମାର, ମଧ୍ୟପ୍ରଦେଶ ସରକାରଙ୍କ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗର ପ୍ରମୁଖ ସଚିବ, ଏମ୍ସ ଭୋପାଲର ନିର୍ଦ୍ଦେଶକ ଏବଂ ସମସ୍ତ ଜିଲ୍ଲାପାଳମାନେ ଉପସ୍ଥିତ ଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ସାହିତ୍ୟିକ ଡକ୍ଟର ରଜତ କୁମାର କରଙ୍କ ବିୟୋଗରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ସାହିତ୍ୟିକ ଡକ୍ଟର ରଜତ କୁମାର କରଙ୍କ ବିୟୋଗରେ ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଡକ୍ଟର ରଜତ କୁମାର କର ସାଂସ୍କୃତିକ ଜଗତର ଜଣେ ବିଦ୍ୱାନ ଥିଲେ । ତାଙ୍କର ବହୁମୁଖୀ ପ୍ରତିଭାକୁ ସେ ରଥ ଯାତ୍ରାର ବିବରଣୀ ପ୍ରଦାନ ସମୟରେ ଦର୍ଶାଉଥିଲେ, ବିଭିନ୍ନ ପ୍ରସଙ୍ଗରେ ଲେଖୁଥିଲେ ଏବଂ ପାଲା କଳାକୁ ପୁନର୍ଜୀବିତ କରିବା ପାଇଁ କାର୍ଯ୍ୟ କରିଥିଲେ । ତାଙ୍କ ଦେହାନ୍ତରେ ଅତ୍ୟନ୍ତ ଦୁଃଖିତ । ପରିବାର ଏବଂ ପ୍ରଶଂସକମାନଙ୍କୁ ସମବେଦନା । ଓମ୍ ଶାନ୍ତି ।”
HS
(
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
ନିମାଚ-ରତଲାମ ରେଳ ଲାଇନର ଦୋହରୀକରଣକୁ କ୍ୟାବିନେଟ ଅନୁମୋଦନ କରିଛି
ଏହି ପ୍ରକଳ୍ପର ମୋଟ ଆନୁମାନିକ ମୂଲ୍ୟ ୧୦୯୫.୮୮ କୋଟି ହେବ ଏବଂ ଏହାର ମୂଲ୍ୟ ସମାପ୍ତି ବେଳକୁ ଅତିବେଶିରେ ବୃଦ୍ଧି ପାଇ ୧୧୮୪.୬୭ କୋଟି ଟଙ୍କା ହୋଇପାରେ ।
ପ୍ରଥମ ବର୍ଷରୁ ବାର୍ଷିକ ୫.୬୭ ନିୟୁତ ଟନ୍ ଅତିରିକ୍ତ ମାଲ ପରିବହନ ଆଶା କରାଯାଏ ଯାହା ୧୧ ବର୍ଷରେ ବାର୍ଷିକ ୯.୪୫ ମିଲିୟନ୍ ଟନକୁ ବୃଦ୍ଧି ପାଇବ
ମାନ୍ୟବର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଅର୍ଥନୈତିକ ବ୍ୟାପାର କମିଟି ନିମାଚ-ରତଲାମ ରେଳ ଲାଇନର ଦୋହରୀକରଣକୁ ଅନୁମୋଦନ କରିଛି । ଏହି ପ୍ରକଳ୍ପର ଆନୁମାନିକ ମୂଲ୍ୟ ୧୦୯୫.୮୮ କୋଟି ଟଙ୍କା ହେବ ଏବଂ ଏହାର ମୂଲ୍ୟ ବୃଦ୍ଧି ପାଇଁ ସମାପ୍ତି ବେଳକୁ ୧୧୮୪.୬୭ କୋଟି ଟଙ୍କା ହୋଇପାରେ । ଦୋହରୀକରଣର ମୋଟ ଦୈର୍ଘ୍ୟ ୧୩୨.୯୨ କିଲୋମିଟର । ଏହି ପ୍ରକଳ୍ପ ଚାରି ବର୍ଷ ମଧ୍ୟରେ ଶେଷ ହେବ ।
ନିମାଚ୍-ରତଲାମ ସେକ୍ସନର କ୍ଷମତା ବ୍ୟବହାର ଓ ରକ୍ଷଣାବେକ୍ଷଣ ୧୪୫.୬ ପ୍ରତିଶତ ପର୍ଯ୍ୟନ୍ତ ରହିଛି । ପ୍ରକଳ୍ପ ମାର୍ଗ ରକ୍ଷଣାବେକ୍ଷଣ ବିନା ସର୍ବୋଚ୍ଚ କ୍ଷମତାଠାରୁ ଅଧିକ ପରିପୂର୍ଣ୍ଣ ହୋଇପାରିଛି । ମୁଖ୍ୟ ଆଭ୍ୟନ୍ତରୀଣ ମାଲ ପରିବହନ ହେଉଛି ସିମେଣ୍ଟ କମ୍ପାନୀଗୁଡିକର ନିଜସ୍ୱ ତାପଜ କେନ୍ଦ୍ର ପାଇଁ ପରିବହନ କରାଯାଉଥିବା କୋଇଲା । ନିମାଚ୍ – ଚିତ୍ତୋରଗଡ ଅଞ୍ଚଳରେ ସିମେଣ୍ଟଣ୍ଟଗ୍ରେଡ୍ ଚୂନ ପଥରର ବିପୁଳ ମହଜୁଦ ଉପଲବ୍ଧତା ହେତୁ ଆସୁଥିବା ନୂତନ ସିମେଣ୍ଟଣ୍ଟଶିଳ୍ପଗୁଡିକ ପାଇଁ ଏହି ସେକ୍ସନରେ ରେଳ ଚଳାଚଳ ଆହୁରି ବୃଦ୍ଧି ପାଇବ ।
ନିମାଚ-ରତଲାମ ସେକ୍ସନର ଦୋହରୀକରଣ ହେବା ଫଳରେ ଏହି ସେକ୍ସନର କ୍ଷମତା ବୃଦ୍ଧି କରିବ । ଏହି ପଥରେ ଅଧିକ ସାମଗ୍ରୀ ଏବଂ ଯାତ୍ରୀବାହୀ ଟ୍ରେନ୍ ଚଳାଚଳ କରାଯାଇପାରିବ । ସିମେଣ୍ଟ ଶିଳ୍ପଗୁଡିକ ପାଇଁ ପ୍ରଥମ ବର୍ଷରୁ ବାର୍ଷିକ ୫.୬୭ ନିୟୁତ ଟନ୍ ଅତିରିକ୍ତ ମାଲ ପରିବହନ ଆଶା କରାଯାଉଛି ଯାହା ୧୧ ତମ ବର୍ଷରେ ବାର୍ଷିକ ୯.୪୫ ମିଲିୟନ୍ ଟନକୁ ବୃଦ୍ଧି ପାଇବ । ଏହା ଦ୍ୱାରା ଯୋଗାଯୋଗ ସହଜ ହେବା ସହିତ ସ୍ଥାନୀୟ ଅଞ୍ଚଳର ସାମାଜିକ-ଅର୍ଥନୈତିକ ବିକାଶରେ ମାଧ୍ୟମ ହେବ । ପ୍ରକଳ୍ପ ଦ୍ୱାରା ପର୍ଯ୍ୟଟନର ବି ବିକାଶ ହୋଇପାରିବ କାରଣ ପ୍ରକଳ୍ପ ଅଞ୍ଚଳରେ ଉଞ୍ଚାଗଡ କିଲ୍ଲା ସମେତ ଅନେକ ଐତିହାସିକ ସ୍ଥାନ ରହିଛି ।
HS
(
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ସାରା ଦେଶର ଅଙ୍ଗନୱାଡ଼ି କର୍ମୀ ଓ ସହାୟିକାଙ୍କୁ ସମ୍ବୋଧିତ କଲେ କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ ଶ୍ରୀମତୀ ସ୍ମୃତି ଇରାନୀ
କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ ଅଙ୍ଗନୱାଡ଼ିକ କର୍ମୀମାନଙ୍କୁ ମହିଳା ଓ ଶିଶୁମାନଙ୍କ ସ୍ୱାସ୍ଥ୍ୟର ଉନ୍ନତି ନିମନ୍ତେ ଅବିଶ୍ରାନ୍ତ ଭାବେ କରୁଥିବା ପ୍ରୟାସ ନିମନ୍ତେ ଦେଲେ ଧନ୍ୟବାଦ ଓ ପୋଷଣ ୨.୦ ନିମନ୍ତେ ଲୋଡ଼ିଲେ ପରାମର୍ଶ
କେନ୍ଦ୍ର ମନ୍ତ୍ରୀ ଶ୍ରୀମତୀ ଇରାନୀ ସମସ୍ତ ଅଙ୍ଗନୱାଡ଼ି କର୍ମୀଙ୍କୁ “ପୋଷଣ ବାଟିକା” ଗଠନ ନିମନ୍ତେ ଦେଲେ ଆହ୍ୱାନ, ବିଶେଷ କରି ଆକାଂକ୍ଷୀ ଜିଲ୍ଲାମାନଙ୍କରେ ଏଥିପାଇଁ କଲେ ଗୁରୁତ୍ୱାରୋପ
କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ ଶ୍ରୀମତୀ ସ୍ମୃତି ଇରାନୀ ଆଜି ସାରା ଦେଶର ଅଙ୍ଗନୱାଡ଼ି କର୍ମୀଙ୍କୁ “ପୋଷଣ ମାସ” ପାଳନର ଅଂଶବିଶେଷ ସ୍ୱରୂପ ସମ୍ବୋଧିତ କରିଛନ୍ତି । “ଆଜାଦୀ କା ଅମୃତ ମହୋତ୍ସବ” କାର୍ଯ୍ୟକ୍ରମର ଅଂଶବିଶେଷ ସ୍ୱରୂପ ସେପ୍ଟେମ୍ବର ମାସକୁ ସାରା ଦେଶରେ “ପୋଷଣ ମାସ” ଭାବେ ପାଳନ କରାଯାଉଛି । କାର୍ଯ୍ୟକ୍ରମର ପ୍ରାରମ୍ଭରେ ମନ୍ତ୍ରୀ ଶ୍ରୀମତୀ ଇରାନୀ ଅଙ୍ଗନୱାଡ଼ି କର୍ମୀ  ଏବଂ ଅଙ୍ଗନୱାଡ଼ି ସହାୟିକାମାନଙ୍କୁ ସେମାନଙ୍କ ପ୍ରତିବଦ୍ଧତା ତଥା ଅବିଶ୍ରାନ୍ତ ପ୍ରୟାସ ନିମନ୍ତେ ଧନ୍ୟବାଦ ଜଣାଇଥିଲେ । ବିଶେଷ କରି କୋଭିଡ଼ ୧୯ ମହାମାରୀ କାଳରେ ଦେଶର ମହିଳା ଓ ଶିଶୁମାନଙ୍କ ସ୍ୱାସ୍ଥ୍ୟର ଉନ୍ନତି ନିମନ୍ତେ ସେମାନଙ୍କ ପ୍ରୟାସ ପ୍ରଶଂସନୀୟ ବୋଲି ଉଲ୍ଲେଖ କରିଥିଲେ । ପୋଷଣ ୨.୦ ଯୋଜନାକୁ କିଭଳି ଭାବେ ସେମାନଙ୍କ କାର୍ଯ୍ୟକ୍ରମରେ ସୁଚାରୁରୂପେ ସାମିଲ କରାଯାଇପାରିବ ସେଥି ନିମନ୍ତେ ସେ ସେମାନଙ୍କର ମତାମତ ଓ ପରାମର୍ଶ କାମନା କରିଥିଲେ ।
କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ ସମସ୍ତ ଅଙ୍ଗନୱାଡ଼ି କର୍ମୀମାନଙ୍କୁ “ପୋଷଣ ବାଟିକା”  ସ୍ଥାପନ ନିମନ୍ତେ ପ୍ରୋତ୍ସାହିତ କରିଥିଲେ । ଅଙ୍ଗନୱାଡ଼ି କେନ୍ଦ୍ରମାନଙ୍କରେ ପୋଷଣ ମାସ ପାଳନ ଅବସରରେ ଏଭଳି ବାଟିକା ସ୍ଥାପନ ନିମନ୍ତେ ସେ ଆହ୍ୱାନ ଜଣାଇଥିଲେ । ବିଶେଷ କରି ପୋଷଣ ମାସ ପାଳନ ଅବସରରେ ଦେଶର ଆକାଂକ୍ଷୀ ଜିଲ୍ଲାମାନଙ୍କରେ ଏହା ସୁନିଶ୍ଚିତ କରିବା ସକାଶେ ସେ ସେମାନଙ୍କୁ ପରାମର୍ଶ ଦେଇଥିଲେ । ଶ୍ରୀମତୀ ଇରାନୀ ଆଶ୍ୱାସନା ଦେଇ କହିଲେ ଯେ କେନ୍ଦ୍ର ସରକାର ଏହି ପରିପ୍ରେକ୍ଷୀରେ ସକଳ ପ୍ରକାର ସମ୍ଭାବ୍ୟ ସହାୟତା ଯୋଗାଇଦେବେ ଏବଂ ପୋଷଣ ବାଟିକା ପ୍ରସ୍ତୁତ କରିବା ଦିଗରେ ସେମାନଙ୍କର ଅଧିକାରୀମାନେ କର୍ମୀମାନଙ୍କୁ ପ୍ରୋତ୍ସାହିତ କରିବେ ।
କେନ୍ଦ୍ର ମନ୍ତ୍ରୀ ଶ୍ରୀମତୀ ଇରାନୀ ଗୁରୁତ୍ୱ ଆରୋପ କରି କହିଥିଲେ ଯେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ପରିକଳ୍ପନା ଏବଂ ଅଭିଯାନ ହେଉଛି ଏକ ସୁସ୍ଥ ଓ ସମୃଦ୍ଧ ରାଷ୍ଟ୍ର ଗଠନ । ବିଶେଷ କରି ମହିଳା ଏବଂ ଶିଶୁମାନଙ୍କ ସର୍ବାଙ୍ଗୀନ ବିକାଶ ନିମନ୍ତେ ଦେଶର ସମସ୍ତ ଅଙ୍ଗନୱାଡ଼ି କେନ୍ଦ୍ରକୁ ସବୁ ପ୍ରକାର ଅତ୍ୟାଧୁନିକ ସଂସାଧନ ଓ ସହଯୋଗ ଯୋଗାଇ ଦେବା ସକାଶେ ସେ ନିର୍ଦ୍ଦେଶ ଦେଇଛନ୍ତି । ସେ କହିଲେ ଯେ ପୋଷଣ ୨.୦ ମାଧ୍ୟମରେ ଦେଶର ଅଙ୍ଗନୱାଡ଼ି କେନ୍ଦ୍ରଗୁଡ଼ିକୁ ଅଧିକ ସକ୍ରିୟ  କରାଯିବ ଏବଂ ସେଠାରେ ଉତ୍ତମ ସଂସାଧନ ଉପଲବ୍ଧ କରାଯିବ । ଏହା ଫଳରେ ମହିଳା ଓ ଶିଶୁମାନଙ୍କ ସମସ୍ତ ପ୍ରକାର ପୌଷ୍ଟିକ ଆବଶ୍ୟକତାକୁ ପୂରଣ କରାଯାଇପାରିବ ।
ମନ୍ତ୍ରୀ ଶ୍ରୀମତୀ ଇରାନୀ ଅଙ୍ଗନୱାଡ଼ି କର୍ମୀମାନଙ୍କୁ ଅବଗତ କରାଇଥିଲେ ଯେ ଅଙ୍ଗନୱାଡ଼ି କର୍ମୀମାନଙ୍କ ନିମନ୍ତେ ସ୍ୱତନ୍ତ୍ର ବୀମା ଯୋଜନା ପ୍ରବର୍ତ୍ତନ କରିବା ସକାଶେ ସରକାର ଚିନ୍ତା କରୁଛନ୍ତି ଏବଂ ସେଥିପାଇଁ, ରାଜ୍ୟ ସରକାରମାନଙ୍କୁ ଆବଶ୍ୟକ ପଦକ୍ଷେପ ଗ୍ରହଣ ନିମନ୍ତେ ଅନୁରୋଧ କରାଯାଇଛି ଯଦ୍ୱାରା ସେମାନଙ୍କୁ ଏହି ସୁବିଧା ଯୋଗାଇ ଦିଆଯାଇପାରିବ ।
ପରିଶେଷରେ କେନ୍ଦ୍ରମନ୍ତ୍ରୀ କହିଥିଲେ ଯେ ପୋଷଣ ମାସ ମଧ୍ୟ ଏକ ସୁଯୋଗ ଯେତେବେଳେ ଅଙ୍ଗନୱାଡ଼ି କର୍ମୀମାନଙ୍କୁ ସେମାନଙ୍କର ନିସ୍ୱାର୍ଥପର ସେବା ନିମନ୍ତେ କୃତଜ୍ଞତା ଜ୍ଞାପନ କରାଯାଇପାରିବ । ଏହିସବୁ କାର୍ଯ୍ୟକ୍ରମ ଜାରି ସହିତ ତାହା କରାଯିବା ଉଚିତ । କେବଳ ଗୋଟିଏ ମାସ ନୁହେଁ ସାରା ବର୍ଷ ସେମାନଙ୍କ ଅବିଶ୍ରାନ୍ତ ଶ୍ରମ ସ୍ୱୀକାର ନିମନ୍ତେ ସେମାନଙ୍କ ପ୍ରତି କୃତଜ୍ଞତା ଜ୍ଞାପନର ଅବସର ରହିବା ଦରକାର ବୋଲି ସେ କହିଥିଲେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ବର୍ତ୍ତମାନ ସୁଦ୍ଧା ମୋଟ 37.21 କୋଟି ଡୋଜ ଟିକା ବିନିଯୋଗ ହୋଇସାରିଲାଣି ।
ଗତ 24 ଘଣ୍ଟା ମଧ୍ୟରେ ଭାରତର ନୂତନ କରୋନା ମାମଲା ସଂଖ୍ୟା 42,766 ରହିଛି ।
ଭାରତର ସକ୍ରିୟ କରୋନା ମାମଲା ସଂଖ୍ୟା ବର୍ତ୍ତମାନ 4,55,033 ରହିଛି ।
ସକ୍ରିୟ ମାମଲା ମୋଟ ମାମଲାର 1.48 ପ୍ରତିଶତରେ ରହିଛି ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 2,99,33,538 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 45,254 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ସୁସ୍ଥତା ହାର 97.20 ପ୍ରତିଶତକୁ ବୃଦ୍ଧି ପାଇଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 2.34 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 2.19 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 19 ଦିନ ମଧ୍ୟରେ 3 ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 42.90 କୋଟି ପରୀକ୍ଷା କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏପ୍ରିଲ ୨୯ ତାରିଖରେ ବିଶ୍ୱ ପଟିଦାର ବାଣିଜ୍ୟ ସମ୍ମିଳନୀକୁ ଉଦଘାଟନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୯ ଏପ୍ରିଲ, ୨୦୨୨ ଦିନ ମଧ୍ୟାହ୍ନ ୧୨ ଟା ସମୟରେ ଭିଡିଓ କନଫରେନ୍ସିଂ ମାଧ୍ୟମରେ ସରଦାରଧାମ ଦ୍ୱାରା ଆୟୋଜିତ ବିଶ୍ୱ ପଟିଦାର ବାଣିଜ୍ୟ ସମ୍ମିଳନୀ  କୁ ଉଦଘାଟନ କରିବେ ।
ପଟିଦାର ସମ୍ପ୍ରଦାୟର ସାମାଜିକ-ଅର୍ଥନୈତିକ ବିକାଶକୁ ଏକ ଉତ୍ସାହ ଯୋଗାଇବା ପାଇଁ ସରଦାରଧାମ " ମିଶନ ୨୦୨୬" ଅଧୀନରେ ଜିପିବିଏ୍ ଆୟୋଜନ କରୁଛନ୍ତି । ପ୍ରତି ଦୁଇ ବର୍ଷରେ ଥରେ ଏହି ସମ୍ମିଳନୀ ଆୟୋଜିତ ହୋଇଥାଏ । ୨୦୧୮ ଏବଂ ୨୦୨୦ ରେ ଗାନ୍ଧିନଗରରେ ପ୍ରଥମ ଦୁଇଟି ସମ୍ମିଳନୀ ଅନୁଷ୍ଠିତ ହୋଇଥିଲା ଏବଂ ବର୍ତ୍ତମାନର ସମ୍ମିଳନୀ ସୁରଟରେ ଅନୁଷ୍ଠିତ ହେଉଛି । ଜିପିବିଏସ୍ ୨୦୨୨ ର ମୁଖ୍ୟ ବିଷୟବସ୍ତୁ ହେଉଛି ଆତ୍ମନିର୍ଭର କମ୍ୟୁନିଟିରୁ ଆତ୍ମନିର୍ଭର ଗୁଜୁରାଟ ଏବଂ ଭାରତ । ଗୋଷ୍ଠି ଅଧିନରେ କ୍ଷୁଦ୍ର, ମଧ୍ୟମ ଏବଂ ବୃହତ ଉଦ୍ୟୋଗଗୁଡ଼ିକୁ ଏକତ୍ର କରିବାକୁ ଏହି ସମ୍ମିଳନୀର ଲକ୍ଷ୍ୟ; ନୂତନ ଉଦ୍ୟୋଗୀମାନଙ୍କୁ ପ୍ରତିପୋଷଣ ଏବଂ ସମର୍ଥନ କର ଏବଂ ଶିକ୍ଷିତ ଯୁବକମାନଙ୍କୁ ତାଲିମ ଏବଂ ନିଯୁକ୍ତି ସହାୟତା ପ୍ରଦାନ କର । ୨୯ ଏପ୍ରିଲରୁ ୧ ମଇ ପର୍ଯ୍ୟନ୍ତ ଆୟୋଜିତ ଏହି ତିନି ଦିନିଆ ସମ୍ମିଳନୀରେ ଅନ୍ୟଗୁଡିକ ମଧ୍ୟରେ ସରକାରୀ ଶିଳ୍ପ ନୀତିର ବିଭିନ୍ନ ଦିଗ, ଏମ୍ଏସ୍ଏମ୍ଇ, ଷ୍ଟାର୍ଟ ଅପ୍, ନବସୃଜନ ଆଦି ଅର୍ନ୍ତଭୁକ୍ତ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଝାଡଖଣ୍ଡର ପାକୁରରେ ବସ୍ ଦୁର୍ଘଟଣା ପାଇଁ ଦୁଃଖ ପ୍ରକାଶ କରିଛନ୍ତି
ପୀଡିତଙ୍କ ପାଇଁ ପିଏମ୍ଏନ୍ଆରଏଫ୍ ରୁ ସହାୟତା ରାଶି ଅନୁମୋଦନ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଝାଡଖଣ୍ଡର ପାକୁରରେ ବସ୍ ଦୁର୍ଘଟଣା ମୃତ୍ୟୁ ଘଟଣାରେ ଦୁଃଖ ପ୍ରକାଶ କରିଛନ୍ତି । ଆହତମାନଙ୍କ ଶୀଘ୍ର ଆରୋଗ୍ୟ ପାଇଁ ସେ ପ୍ରାର୍ଥନା କରିଛନ୍ତି ।
ଦୁର୍ଘଟଣାରେ ମୃତ୍ୟୁବରଣ କରିଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପିଏମ୍ଏନ୍ଆରଏଫ୍ରୁ ୨ଲକ୍ଷ ଟଙ୍କା ପ୍ରଦାନ କରାଯିବ । ଆହତମାନଙ୍କୁ ୫୦ହଜାର ଟଙ୍କା ଦିଆଯିବ ବୋଲି ପ୍ରଧାନମନ୍ତ୍ରୀଙ୍କ ଦପ୍ତର ପକ୍ଷରୁ କୁହାଯାଇଛି ।
ଏକାଧିକ ଟୁଇଟ୍ରେ ପ୍ରଧାନମନ୍ତ୍ରୀ କହିଛନ୍ତି;
“ଝାଡଡଖଣ୍ଡର ପାକୁର ବସ୍ ଦୁର୍ଘଟଣାରେ ମୁଁ ଦୁଃଖିତ । ଏହି ଦୁଃଖଦ ସମୟରେ ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଆହତମାନେ ଶୀଘ୍ର ସୁସ୍ଥ ହୁଅନ୍ତୁ: ପ୍ରଧାମନ୍ତ୍ରୀ ନରେନ୍ଦ୍ର ମୋଦୀ ।
ପାକୁର ଦୁର୍ଘଟଣାରେ ମୃତ୍ୟୁବରଣ କରିଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପିଏମ୍ଏନ୍ଆରଏଫ୍ରୁ ୨ଲକ୍ଷ ଟଙ୍କା ପ୍ରଦାନ କରାଯିବ । ଆହତମାନଙ୍କୁ ୫୦ହଜାର ଟଙ୍କା ଦିଆଯିବ ।”
HS
(
ପଞ୍ଚାୟତିରାଜ ମନ୍ତ୍ରଣାଳୟ
ସରପଞ୍ଚ/ ଗ୍ରାମ ପ୍ରଧାନଙ୍କୁ ଚିଠି ଲେଖି ସଂଶୋଧିତ ଜାତୀୟ ପଞ୍ଚାୟତ ପୁରସ୍କାରରେ ଭାଗ ନେବା ପାଇଁ ଅନୁରୋଧ କଲେ କେନ୍ଦ୍ର ପଞ୍ଚାୟତିରାଜ ମନ୍ତ୍ରୀ ଶ୍ରୀ ଗିରିରାଜ ସିଂ
ଜାତୀୟ ପଞ୍ଚାୟତ ପୁରସ୍କାର ପାଇଁ ପ୍ରବେଶିକା 10 ସେପ୍ଟେମ୍ବର, 2022 ରୁ ଆରମ୍ଭ ହେବ
ଅନଲାଇନ୍ ଆବେଦନର ଶେଷ ତାରିଖ 31 ଅକ୍ଟୋବର 2022
କେନ୍ଦ୍ର ଗ୍ରାମୀଣ ବିକାଶ ତଥା ପଞ୍ଚାୟତିରାଜ ମନ୍ତ୍ରୀ ଶ୍ରୀ ଗିରିରାଜ ସିଂ ସରପଞ୍ଚ/ ଗ୍ରାମ ପ୍ରଧାନଙ୍କୁ ଚିଠି ଲେଖି ନୂଆ ରାଷ୍ଟ୍ରୀୟ ପଞ୍ଚାୟତ ପୁରସ୍କାରର ଚୟନ ପ୍ରକ୍ରିୟାରେ ସମସ୍ତ ଗ୍ରାମ ପଞ୍ଚାୟତର ଭାଗିଦାରୀ ସୁନିଶ୍ଚିତ କରିବା ପାଇଁ ପାଇଁ ଅନୁରୋଧ କରିଛନ୍ତି। ସଂଶୋଧିତ ରାଷ୍ଟ୍ରୀୟ ପଞ୍ଚାୟତ ପୁରସ୍କାର ପାଇଁ ଆବେଦନ ଆମନ୍ତ୍ରଣର ପ୍ରକ୍ରିୟା 10 ସେପ୍ଟେମ୍ବର, 2022 ରୁ ଆରମ୍ଭ ହେବ। ପ୍ରବେଶିକାକୁ ଅନଲାଇନ୍ ଭାବରେ ଜମା କରିବାର ଅନ୍ତିମ ତାରିଖ ହେଉଛି 31, ଅକ୍ଟୋବର 2022।
କେନ୍ଦ୍ର ପଞ୍ଚାୟତିରାଜ ମନ୍ତ୍ରୀ ନିଜର ପତ୍ରରେ କହିଛନ୍ତି ଯେ ରାଷ୍ଟ୍ରୀୟ ପଞ୍ଚାୟତ ପୁରସ୍କାରର ଫର୍ମାଟ୍, ପ୍ରକ୍ରିୟା ତଥା ଶ୍ରେଣୀଗୁଡ଼ିକୁ ବ୍ୟାପକ ଭାବରେ ସଂଶୋଧିତ କରାଯାଇଛି ଯଦ୍ବାରା ଗ୍ରାମୀଣ କ୍ଷେତ୍ରରେ ସ୍ଥାନୀୟକରଣ ଏବଂ ସ୍ଥାୟୀ ବିକାଶ ଲକ୍ଷ୍ୟ  କୁ ହାସଲ କରିବା ପରି ବିଷୟରେ ବ୍ଲକ୍, ଜିଲ୍ଲା, ରାଜ୍ୟ ତଥା ରାଷ୍ଟ୍ରୀୟ ସ୍ତରରେ ଶ୍ରେଷ୍ଠ ପ୍ରଦର୍ଶନ କରୁଥିବା ପଞ୍ଚାୟତକୁ ମାନ୍ୟତା ପ୍ରଦାନ କରାଯାଇପାରିବ ତଥା ସମ୍ମାନିତ ଓ ପ୍ରୋତ୍ସାହିତ କରାଯାଇପାରିବ।
ସେ କହିଛନ୍ତି ଯେ ପଞ୍ଚାୟତରେ ସ୍ଥାନୀୟକରଣ ତଥା ସ୍ଥାୟୀ ବିକାଶ ଲକ୍ଷ୍ୟର ହାସଲର ଗତି ଦ୍ରୁତ କରିବା ପାଇଁ ରାଷ୍ଟ୍ରୀୟ ପଞ୍ଚାୟତ ପୁରସ୍କାରର ଫର୍ମାଟ୍ ତଥା ଶ୍ରେଣୀରେ ବହୁତ ସଂଶୋଧନ କରାଯାଇଛି ଏବଂ ବହୁ ସ୍ତରୀୟ ପ୍ରତିଯୋଗୀତା କରିବା ପାଇଁ ସେମାନଙ୍କୁ ସ୍ଥାୟୀ ବିକାଶ ଲକ୍ଷ୍ୟର ସ୍ଥାନୀୟକରଣର 9 ଟି ବିଷୟ ସହିତ ଯୋଡ଼ା ଯାଇଛି। ଏହି ବିଷୟ ଗୁଡ଼ିକ ହେଉଛି –  ଦାରିଦ୍ର୍ୟ ଦୂରୀକରଣ ତଥା ଉନ୍ନତ ଜୀବିକାନିର୍ବାହ ଗ୍ରାମ  ସୁସ୍ଥ ଗ୍ରାମ  ଶିଶୁ ଅନୁକୂଳ ଗ୍ରାମ  ପର୍ଯ୍ୟାପ୍ତ ଜଳ ଗ୍ରାମ  ସ୍ବଚ୍ଛ ଓ ସବୁଜ ଗ୍ରାମ  ଗ୍ରାମରେ ସ୍ବାବଲମ୍ବି ଭିତ୍ତିଭୂମି  ସାମାଜିକ ଭାବରେ ସୁରକ୍ଷିତ ତଥା ସାମାଜିକ ଭାବରେ ନ୍ୟାୟ ଆଧାରିତ ଗ୍ରାମ  ସୁଶାସନ ସହିତ ଗ୍ରାମ  ମହିଳା ଅନୁକୂଳ ପଞ୍ଚାୟତ ।
ସଂଶୋଧିତ ରାଷ୍ଟ୍ରୀୟ ପଞ୍ଚାୟତ ପୁରସ୍କାର ପ୍ରଣାଳୀ ବିଷୟରେ ବିସ୍ତୃତ ସୂଚନା www.panchayataward.gov.in ରେ ଉପଲବ୍ଧ ରହିଛି।
ପୃଷ୍ଠଭୂମି
ପଞ୍ଚାୟତି ରାଜ ମନ୍ତ୍ରଣାଳୟ ଦ୍ବାରା ପ୍ରତ୍ୟେକ ବର୍ଷ 24 ଏପ୍ରିଲକୁ ରାଷ୍ଟ୍ରୀୟ ପଞ୍ଚାୟତି ରାଜ ଦିବସ  ଭାବରେ ପାଳନ କରାଯାଇଥାଏ। ଏହା ଦେଶରେ ପଞ୍ଚାୟତି ରାଜ ପ୍ରଣାଳୀକୁ ସାମ୍ବିଧାନିକ ସ୍ଥିତି ପ୍ରଦାନ କରିବା ଉଦ୍ଦେଶ୍ୟରେ କରାଯାଇଥାଏ। ଏହା ସମଗ୍ର ଦେଶର ପଞ୍ଚାୟତ ପ୍ରତିନିଧିମାନଙ୍କ ସହିତ ପ୍ରତ୍ୟକ୍ଷ ଭାବରେ ଆଲୋଚନା କରିବା ସଙ୍ଗେ ସଙ୍ଗେ ପଞ୍ଚାୟତକୁ ସଶକ୍ତ କରିବା ଏବଂ ପ୍ରେରିତ କରିବା ପାଇଁ ତାଙ୍କର ଉପଲବ୍ଧିକୁ ମାନ୍ୟତା ପ୍ରଦାନ କରିବାର ସୁଯୋଗ ପ୍ରଦାନ କରିଥାଏ। ରାଷ୍ଟ୍ରୀୟ ପଞ୍ଚାୟତି ରାଜ ଦିବସ ପାଳନର ଉଦ୍ଦେଶ୍ୟ ହେଉଛି ପଞ୍ଚାୟତ ତଥା ଗ୍ରାମ ସଭାଗୁଡ଼ିକ ସମ୍ବନ୍ଧରେ ତାଙ୍କର ଭୂମିକା, ଦାୟୀତ୍ବ, ଉପଲବ୍ଧି, ସମସ୍ୟା, ପ୍ରସ୍ତାବ ଆଦି ବିଷୟରେ ସଚେତନତା ବୃଦ୍ଧି କରିବା।
ରାଜ୍ୟ ତଥା କେନ୍ଦ୍ର ଶାସିତ ଅଞ୍ଚଳରେ ଉପଯୁକ୍ତ ଉପାୟରେ ରାଷ୍ଟ୍ରୀୟ ପଞ୍ଚାୟତି ରାଜ ଦିବସ ପାଳନ କରିବାର ଅନୁରୋଧ କରାଯାଇଛି ଏବଂ ପଞ୍ଚାୟତି ରାଜ ସଂସ୍ଥା/ ଗ୍ରାମୀଣ ସ୍ଥାନୀୟ ସଂସ୍ଥାରୁ ସମ୍ପୂର୍ଣ୍ଣ ସମାଜର ଦୃଷ୍ଟିକୋଣ ସହିତ ରାଷ୍ଟ୍ରୀୟ ପଞ୍ଚାୟତି ରାଜ ଦିବସ ପାଳନ କରିବାକୁ କୁହାଯାଇଛି ଯଦ୍ବାରା ସର୍ବାଧିକ ସଚେତନତା ସୃଷ୍ଟି ହୋଇପାରିବ।
ଏହି ଅବସରରେ ପ୍ରତ୍ୟେକ ବର୍ଷ ପଞ୍ଚାୟତି ରାଜ ମନ୍ତ୍ରଣାଳୟ ପଞ୍ଚାୟତକୁ ପ୍ରୋତ୍ସାହନ ପ୍ରଦାନ କରିବା ଉଦ୍ଦେଶ୍ୟରେ ସେବା ତଥା ଲୋକ ହିତ ପ୍ରଦାନରେ ଉନ୍ନତି ଆଣିବା ପାଇଁ ଉତ୍ତମ କାର୍ଯ୍ୟକୁ ମାନ୍ୟତା ପ୍ରଦାନ କରିବା ନିମନ୍ତେ ସର୍ବଶ୍ରେଷ୍ଠ ପ୍ରଦର୍ଶନ କରୁଥିବା ପଞ୍ଚାୟତ/ ରାଜ୍ୟ/ କେନ୍ଦ୍ର ଶାସିତ ଅଞ୍ଚଳକୁ ପୁରସ୍କୃତ କରି ଆସୁଛନ୍ତି।
BS
(Visitor Counter : 189
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଖରିଫ ବିପଣନ ଋତୁ ୨୦୨୨- ୨୩ ରେ ଧାନ କ୍ରୟ କାର୍ଯ୍ୟ ସୁଚାରୁ ରୂପେ ଚାଲୁ ରହିଛି ; ୧୯ ଜୁନ୍ ୨୦୨୩ ସୁଦ୍ଧା ୮୩୦ ଏଲ୍ଏମ୍ଟି ଧାନ କ୍ରୟ କରା ଯାଇଛି
ଚାଲୁଥିବା ଧାନ କ୍ରୟରେ ୧,୭୧,୦୦୦ କୋଟି ଟଙ୍କାରୁ ଅଧିକ ଏମ୍ଏସ୍ପି ବର୍ହି ପ୍ରବାହ ଯୋଗୁ ୧.୨୨ କୋଟିରୁ ଅଧିକ କୃଷକ ଉପକୃତ ହୋଇଛନ୍ତି
ଗହମ ଏବଂ ଧାନ ମିଳିତ କ୍ରୟ ପାଇଁ ଚଳିତ ବର୍ଷ ସର୍ବନିମ୍ନ ସମର୍ଥନ ମୂଲ୍ୟ ଦେୟ ଗତ ବର୍ଷର ୨,୦୫,୮୯୬ କୋଟି ଟଙ୍କା ତୁଳନାରେ ୨,୨୬,୮୨୯ କୋଟି ଟଙ୍କା ରହିଛି
ଖରିଫ ବିପଣନ ଋତୁ  ୨୦୨୨ - ୨୩ ସମୟରେ ଭାରତ ସରକାରଙ୍କ ଦ୍ୱାରା ଧାନ କ୍ରୟ କାର୍ଯ୍ୟ ସୁଚାରୁ ରୂପେ ଚାଲୁ ରହିଛି । ସର୍ବନିମ୍ନ ସମର୍ଥନ ମୂଲ୍ୟ  ପରିଚାଳନା ଅନୁଯାୟୀ ୧୯.୦୬.୨୦୨୩ ସୁଦ୍ଧା କେନ୍ଦ୍ରୀୟ ଭଣ୍ଡାର ପାଇଁ ୮୩୦ ଲକ୍ଷ ମେଟ୍ରିକ୍ ଟନ୍ ରୁ ଅଧିକ ଧାନ କ୍ରୟ କରାଯାଇଛି । ୧.୨୨ କୋଟିରୁ ଅଧିକ ଚାଷୀ ୧,୭୧,୦୦୦ କୋଟି ଟଙ୍କାରୁ ଅଧିକ ଏମ୍ଏସ୍ପି ବର୍ହିି ପ୍ରବାହ ସହିତ ଖରିଫ ବିପଣନ ଋତୁ ୨୦୨୨- ୨୩ ର ଚାଲୁ ରହିଥିବା ଧାନ କ୍ରୟ କାର୍ଯ୍ୟରୁ ଏପର୍ଯ୍ୟନ୍ତ ଉପକୃତ ହୋଇଛନ୍ତି । ସିଧାସଳଖ ସେମାନଙ୍କ ଆକାଉଣ୍ଟକୁ ଟଙ୍କା ସ୍ଥାନାନ୍ତରିତ କରାଯାଇଛି ।
ଅସୁବିଧା ମୁକ୍ତ ସୁନିଶ୍ଚିତ କ୍ରୟ କାର୍ଯ୍ୟ ପାଇଁ ସମସ୍ତ ବ୍ୟବସ୍ଥା ରହିଛି ବୋଲି ସରକାରଙ୍କ ପକ୍ଷରୁ ନିଶ୍ଚିତ କରାଯାଇଛି । କ୍ରୟ ହୋଇଥିବା ଧାନ ପ୍ରତିବଦଳରେ ଚାଉଳ ବିତରଣ ମଧ୍ୟ ଆଗେଇ ଚାଲିଛି ଏବଂ ୮୩୦ ଏଲ୍ଏମ୍ଟି ଧାନ  କ୍ରୟ ବଦଳରେ, କେନ୍ଦ୍ରୀୟ ଭଣ୍ଡାରରେ ୧୯.୦୬.୨୦୨୩ ସୁଦ୍ଧା ପ୍ରାୟ ୪୦୧ ଏଲ୍ଏମ୍ଟି ଚାଉଳ କ୍ରୟ କରାଯାଇଛି ଏବଂ ଅନ୍ୟ ୧୫୦ ଏଲ୍ଏମ୍ଟି ଚାଉଳ କ୍ରୟ କରିବା ଏପର୍ଯ୍ୟନ୍ତ ବାକି ରହିଛି ।
ଚାଲୁଥିବା ରବି ମାର୍କେଟିଂ ଋତୁ  ୨୦୨୩- ୨୪ ସମୟରେ ଗହମ କ୍ରୟ ମଧ୍ୟ ସୁଚାରୁ ରୂପେ ଚାଲୁ ରହିଛି । ୧୯.୦୬.୨୦୨୩ ସୁଦ୍ଧା ଚଳିତ ଋତୁରେ ଗହମର ପ୍ରଗତିଶୀଳ କ୍ରୟ ହେଉଛି ୨୬୨ ଏଲ୍ଏମ୍ଟି ଯାହା ଗତ ବର୍ଷର ମୋଟ କ୍ରୟ ୧୮୮ ଏଲ୍ଏମ୍ଟିରୁ ୭୪ ଏଲ୍ଏମ୍ଟି ଅଧିକ ଅଟେ । ସର୍ବନିମ୍ନ ସହାୟକ ମୂଲ୍ୟ ବର୍ହି ପ୍ରବାହ ୫୫,୬୮୦ କୋଟି ସହିତ ଚାଲିଥିବା ଗହମ କ୍ରୟ କାର୍ଯ୍ୟରୁ ପ୍ରାୟ ୨୧.୨୯ ଲକ୍ଷ ଚାଷୀ ଉପକୃତ ହୋଇ ସାରିଛନ୍ତି । କ୍ରୟରେ ପ୍ରମୁଖ ଅବଦାନ ରଖିଥିବା ତିନୋଟି ଆହରଣକାରୀ ରାଜ୍ୟ, ପଞ୍ଜାବ, ମଧ୍ୟପ୍ରଦେଶ ଏବଂ ହରିୟାନାରୁ ଯଥାକ୍ରମେ ୧୨୧.୨୭ ଏଲ୍ଏମ୍ଟି, ୭୦.୯୮ ଏଲ୍ଏମ୍ଟି ଏବଂ ୬୩.୧୭ ଏଲ୍ଏମ୍ଟି ଗହମ କ୍ରୟ କରାଯାଇଛି ।
ଗହମ ଏବଂ ଧାନ ମିଳିତ କ୍ରୟ ପାଇଁ ଚଳିତ ବର୍ଷ ଚାଷୀଙ୍କୁ ଏମ୍ଏସ୍ପି ଦେୟ ଗତ ବର୍ଷର ୨,୦୫,୮୯୬ କୋଟି ଟଙ୍କା ତୁଳନାରେ ୨,୨୬,୮୨୯ କୋଟି ଟଙ୍କା ରହିଛି ।
ବର୍ତ୍ତମାନର ଗହମ ଏବଂ ଚାଉଳ କ୍ରୟ ସହିତ ସରକାରୀ ଖାଦ୍ୟ ଭଣ୍ଡାରରେ ପର୍ଯ୍ୟାପ୍ତ ପରିମାଣର ଖାଦ୍ୟ ଶସ୍ୟ ମହଜୁଦ ରଖା ଯାଇଛି । ଗହମ ଏବଂ ଚାଉଳର ମିଳିତ ଗଚ୍ଛିତ ପରିମାଣର ସ୍ଥିତି ୫୭୦ ଏଲ୍ଏମ୍ଟିରେ ପହଞ୍ଚିଛି ଯାହା ଖାଦ୍ୟ ଶସ୍ୟର ଆବଶ୍ୟକତା ପୂରଣ କରିବା କ୍ଷେତ୍ରରେ ଦେଶକୁ ଆରାମଦାୟକ ସ୍ଥିତିରେ ରଖିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ ହସ୍ତତନ୍ତ ଦିବସ ଅବସରରେ ଭାରତର ସମୃଦ୍ଧ ସାଂସ୍କୃତିକ ବିବିଧତାକୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ଷ୍ଟାର୍ଟଅପ୍ ସହିତ ଜଡିତ ଯୁବକମାନଙ୍କୁ ହସ୍ତତନ୍ତ ଷ୍ଟାର୍ଟଅପ୍ ଗ୍ରାଣ୍ଡ ଚ୍ୟାଲେଞ୍ଜରେ ଭାଗ ନେବାକୁ ଅନୁରୋଧ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାତୀୟ ହସ୍ତତନ୍ତ ଦିବସ ଅବସରରେ ଭାରତର ସମୃଦ୍ଧ ସାଂସ୍କୃତିକ ବିବିଧତା ତଥା ପାରମ୍ପରିକ କଳା କାର୍ଯ୍ୟ କରୁଥିବା ସମସ୍ତଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ପ୍ରଧାନମନ୍ତ୍ରୀ ଷ୍ଟାର୍ଟଅପ୍ ଜଗତ ସହିତ ଜଡିତ ସମସ୍ତ ଯୁବକଙ୍କୁ ହସ୍ତତନ୍ତ ଷ୍ଟାର୍ଟଅପ୍ ଗ୍ରାଣ୍ଡ ଚ୍ୟାଲେଞ୍ଜରେ ଭାଗ ନେବାକୁ ଅନୁରୋଧ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଜାତୀୟ ହସ୍ତତନ୍ତ ଦିବସ ଅବସରରେ, ଭାରତର ସମୃଦ୍ଧ ସାଂସ୍କୃତିକ ବିବିଧତା ଏବଂ ଆମର କଳା ପରମ୍ପରା ପାଳନ ଲାଗି କାର୍ଯ୍ୟ କରୁଥିବା ସମସ୍ତଙ୍କୁ ଶ୍ରଦ୍ଧାଞ୍ଜଳି । #MyHandloomMyPride
“ବୁଣାକାରଙ୍କ ପାଇଁ ଚିନ୍ତାଧାରା ଏବଂ ଅଭିନବ କରିବାର ଏକ ଉତ୍କୃଷ୍ଟ ସୁଯୋଗ । ଷ୍ଟାର୍ଟଅପ୍ ଜଗତ ସହିତ ଜଡିତ ସେହି ସମସ୍ତ ଯୁବକଙ୍କୁ ଏଥିରେ ଭାଗ ନେବାକୁ ଅନୁରୋଧ ... #MyHandloomMyPride
HS
(
ପ୍ରତିରକ୍ଷା ମନ୍ତ୍ରଣାଳୟ
କୋଭିଡ-19 ସଂକ୍ରମଣ ପ୍ରତିରୋଧ ପାଇଁ ଭାରତୀୟ ବାୟୁ ସେନାର ସହାୟତା ଜାରି
କୋଭିଡ-19 ସଂକ୍ରମଣ ପ୍ରତିରୋଧ ପାଇଁ ସାରା ଦେଶରେ ସାଧାରଣ ପ୍ରଶାସନକୁ ଯଥାସମ୍ଭବ ସହାୟତା ଦିଗରେ ଭାରତୀୟ ବାୟୁ ସେନାର ପ୍ରୟାସ ଜାରି ରହିଛି ।
ଦେଶବ୍ୟାପୀ ରହିଥିବା ଭାରତୀୟ ବାୟୁ ସେନା ଘାଟୀରେ 200ରୁ 300 ଲୋକଙ୍କ ରହିବା ଭଳି 9ଟି ସଙ୍ଗରୋଧ କେନ୍ଦ୍ର ନିର୍ମାଣ କରାଯାଇଛି ।
ବାୟୁ ସେନା ପକ୍ଷରୁ ପ୍ରଥମ ପରୀକ୍ଷାଗାର ଭାବେ ବାଙ୍ଗାଲୋରରେ ଥିବା ବାୟୁ ସେନାର କମାଣ୍ଡ ହସ୍ପିଟାଲରେ କୋଭିଡ-19 ପରୀକ୍ଷା ସମ୍ପାଦନ ପାଇଁ ବ୍ୟବସ୍ଥା କରାଯାଇଛି । ଏଥିରେ ସନ୍ଦିଗ୍ଧ ମାମଲାର ତୁରନ୍ତ ପରୀକ୍ଷା ଏବଂ ଆବଶ୍ୟକ ସ୍ଥଳେ ସମୟୋପଯୋଗୀ ହସ୍ତକ୍ଷେପ ଲାଗି ସୁବିଧା କରାଯାଇଛି ।
ସାମ୍ପ୍ରତିକ ସ୍ଥିତି ଅନୁଧ୍ୟାନ କରିବା ଏବଂ ତୁରନ୍ତ ହସ୍ତକ୍ଷେପ ଓ ସହାୟତା ଯୋଗାଇ ଦେବା ଉଦ୍ଦେଶ୍ୟରେ ବାୟୁସେନା ମୁଖ୍ୟାଳୟ ଏବଂ ବିଭିନ୍ନ କମାଣ୍ଡ ମୁଖ୍ୟାଳୟରେ 24 ଘଣ୍ଟିଆ ବିପତ୍ତି ପରିଚାଳନା ସେଲ ପ୍ରତିଷ୍ଠା କରାଯାଇଛି । ଆଇଏଏଫ ବିମାନ ଜରିଆରେ ଡାକ୍ତର ଓ ସ୍ୱାସ୍ଥ୍ୟ ସାମଗ୍ରୀ ଲେହରେ ପହଞ୍ଚାଯାଇଛି ଏବଂ ସେଠାରୁ କୋଭିଡ ନମୁନା ପରୀକ୍ଷା ପାଇଁ ଚଣ୍ଡିଗଡ଼ ଓ ଦିଲ୍ଲୀ ଅଣାଯାଇଛି ।
କୋଭିଡ-19 ସଂକ୍ରମଣ ପ୍ରତିହତ ଲାଗି ଭାରତ ସରକାରଙ୍କ ପକ୍ଷରୁ ଜାରି କରାଯାଇଥିବା ସମସ୍ତ ଦିଶାନିର୍ଦ୍ଦେଶ ଏବଂ ପଦକ୍ଷେପକୁ ସମସ୍ତ ବାୟୁସେନା କେନ୍ଦ୍ରରେ କଡ଼ାକଡ଼ି ଭାବେ ପାଳନ କରାଯାଉଛି ।
କୋଭିଡ-19 ସଂକ୍ରମଣକୁ ପ୍ରତିହତ କରିବା ଲାଗି ଭାରତୀୟ ବାୟୁସେନା ସରକାରଙ୍କ ସହିତ ରହିଛି ଏବଂ ଦେଶର ନାଗରିକମାନଙ୍କୁ ଯଥାସମ୍ଭବ ସହାୟତା ଯୋଗାଇ ଦିଆଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଡବ୍ଲ୍ୟୁଏଫ୍ ବିଶ୍ୱ ଚାମ୍ପିୟନସିପରେ ବ୍ରୋଞ୍ଜ ପଦକ ପାଇଁ ପ୍ରଣୟ ଏଚ.ଏସଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ବିଡବ୍ଲ୍ୟୁଏଫ୍ ବିଶ୍ୱ ଚାମ୍ପିୟନସିପ-୨୦୨୩ରେ ବ୍ରୋଞ୍ଜ ପଦକ ଜିତିଥିବାରୁ ପ୍ରଣୟ ଏଚ.ଏସଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ବିଡବ୍ଲ୍ୟୁଏଫ୍ ବିଶ୍ୱ ଚାମ୍ପିୟନସିପ୍-୨୦୨୩ରେ ପ୍ରଣୟ ଏଚ.ଏସଙ୍କ ଚମତ୍କାର ସଫଳତା! ବ୍ରୋଞ୍ଜ ପଦକ ଜିତିଥିବାରୁ ତାଙ୍କୁ ଅଭିନନ୍ଦନ ।
ତାଙ୍କ ଦକ୍ଷତା ଏବଂ ପରିଶ୍ରମ ସମଗ୍ର ଟୁର୍ନାମେଣ୍ଟରେ ଚମକିଥିଲା । ସମସ୍ତ ବ୍ୟାଡମିଣ୍ଟନ ପ୍ରେମୀଙ୍କ ପାଇଁ ସେ ପ୍ରକୃତ ପ୍ରେରଣା ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚିକ୍କାବଲ୍ଲାପୁରରେ ସାର ଏମ ବିଶ୍ୱେଶ୍ୱରାୟାଙ୍କୁ ପୁଷ୍ପାଞ୍ଜଳି ଅର୍ପଣ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କର୍ଣ୍ଣାଟକର ଚିକ୍କାବଲ୍ଲାପୁର ଠାରେ ସାର ଏମ ବିଶ୍ୱେଶ୍ୱରାୟାଙ୍କୁ ପୁଷ୍ପାଞ୍ଜଳି ଅର୍ପଣ କରିଛନ୍ତି ।
ଶ୍ରୀ ମୋଦୀ ଆଜି କର୍ଣ୍ଣାଟକ ଗସ୍ତରେ ଅଛନ୍ତି ।
SR
(
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
ଜୀବନରେଖା ଉଡାଣ ଅଧିନରେ 274 ବିମାନ ଯୋଗେ ଦେଶବ୍ୟାପୀ ଔଷଧ ପରିବହନ
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ ପକ୍ଷରୁ କୋଭିଡ-19ର ମୁକାବିଲା ପାଇଁ ଜୀବନରେଖା ଉଡାଣ ଅଧିନରେ ଅତ୍ୟାବଶ୍ୟକ ଔଷଧ ସାମଗ୍ରୀ ଦେଶର ବିଭିନ୍ନ ଅଗମ୍ୟ ଅଞ୍ଚଳକୁ ପଠାଯାଉଛି । ଏୟାର ଇଣ୍ଡିଆ, ଆଲିଆନ୍ସ ଏୟାର, ଭାରତୀୟ ବାୟୁସେନା ଓ କେତେକ ଘରୋଇ ବିମାନ ସେବା କମ୍ପାନୀ ଦ୍ୱାରା 274ଟି ବିମାନ ସାମଗ୍ରୀ ଗୁଡିକୁ ବିଭିନ୍ନ ସ୍ଥାନରେ ପହଞ୍ଚାଇଛନ୍ତି । ଏହି ବିମାନଗୁଡିକ ମଧ୍ୟରୁ କେବଳ ଏୟାରଇଣ୍ଡିଆ ଓ ଆଲିଆନ୍ସ ଏୟାର ପକ୍ଷରୁ 175ଟି ବିମାନ ମାଲପରିବହନ କରିଛନ୍ତି । ଏ ପର୍ଯ୍ୟନ୍ତ 463.15 ଟନ ମାଲ ପରିବହନ କରିଛନ୍ତି ।
ସବିଶେଷ ବିବରଣୀ ନିମ୍ନରେ ଦିଆଯାଇଛି :-
|
|
S No
|
|
Date
|
|
Air India
|
|
Alliance
|
|
IAF
|
|
Indigo
|
|
SpiceJet
|
|
Total
|
|
1
|
|
26.3.2020
|
|
2
|
|
-
|
|
-
|
|
-
|
|
2
|
|
4
|
|
2
|
|
27.3.2020
|
|
4
|
|
9
|
|
1
|
|
-
|
|
-
|
|
14
|
|
3
|
|
28.3.2020
|
|
4
|
|
8
|
|
-
|
|
6
|
|
-
|
|
18
|
|
4
|
|
29.3.2020
|
|
4
|
|
9
|
|
6
|
|
-
|
|
-
|
|
19
|
|
5
|
|
30.3.2020
|
|
4
|
|
-
|
|
3
|
|
-
|
|
-
|
|
7
|
|
6
|
|
31.3.2020
|
|
9
|
|
2
|
|
1
|
|
-
|
|
-
|
|
12
|
|
7
|
|
01.4.2020
|
|
3
|
|
3
|
|
4
|
|
-
|
|
-
|
|
10
|
|
8
|
|
02.4.2020
|
|
4
|
|
5
|
|
3
|
|
-
|
|
-
|
|
12
|
|
9
|
|
03.4.2020
|
|
8
|
|
-
|
|
2
|
|
-
|
|
-
|
|
10
|
|
10
|
|
04.4.2020
|
|
4
|
|
3
|
|
2
|
|
-
|
|
-
|
|
9
|
|
11
|
|
05.4.2020
|
|
-
|
|
-
|
|
16
|
|
-
|
|
-
|
|
16
|
|
12
|
|
06.4.2020
|
|
3
|
|
4
|
|
13
|
|
-
|
|
-
|
|
20
|
|
13
|
|
07.4.2020
|
|
4
|
|
2
|
|
3
|
|
-
|
|
-
|
|
9
|
|
14
|
|
08.4.2020
|
|
3
|
|
-
|
|
3
|
|
-
|
|
-
|
|
6
|
|
15
|
|
09.4.2020
|
|
4
|
|
8
|
|
1
|
|
-
|
|
-
|
|
13
|
|
16
|
|
10.4.2020
|
|
2
|
|
4
|
|
2
|
|
-
|
|
-
|
|
8
|
|
17
|
|
11.4.2020
|
|
5
|
|
4
|
|
18
|
|
-
|
|
-
|
|
27
|
|
18
|
|
12.4.2020
|
|
2
|
|
2
|
|
-
|
|
-
|
|
-
|
|
4
|
|
19
|
|
13.4.2020
|
|
3
|
|
3
|
|
3
|
|
-
|
|
-
|
|
9
|
|
20
|
|
14.4.2020
|
|
4
|
|
5
|
|
4
|
|
-
|
|
-
|
|
13
|
|
21
|
|
15.4.2020
|
|
2
|
|
5
|
|
-
|
|
-
|
|
-
|
|
7
|
|
22
|
|
16.4.2020
|
|
9
|
|
-
|
|
6
|
|
-
|
|
-
|
|
15
|
|
23
|
|
17.4.2020
|
|
4
|
|
8
|
|
-
|
|
-
|
|
-
|
|
12
|
|
|
|
Total
|
|
91
|
|
84
|
|
91
|
|
6
|
|
2
|
|
274
ପ୍ରତିରକ୍ଷା ମନ୍ତ୍ରଣାଳୟ
ନାଗ କ୍ଷେପଣାସ୍ତ୍ରର ଚୂଡ଼ାନ୍ତ ବ୍ୟାବହାରିକ ପରୀକ୍ଷା
ତୃତୀୟ ପିଢିର ଟ୍ୟାଙ୍କ ବିଧ୍ୱଂସୀ ଗାଇଡେଡ କ୍ଷେପଣାସ୍ତ୍ର  ନାଗର ଚୂଡାନ୍ତ ପର୍ଯ୍ୟାୟ ବ୍ୟାବହାରିକ ପରୀକ୍ଷା ଆଜି  ସକାଳ 6ଟା 45 ମିନିଟ ସମୟରେ ପୋଖରାନ ଘାଟିରେ କରାଯାଇଛି । ଏହି କ୍ଷେପଣାସ୍ତ୍ରକୁ ଏକ ଯୁଦ୍ଧାସ୍ତ୍ର ସହ ସଂଯୋଗ କରାଯାଇ ନିର୍ଦ୍ଧାରିତ ଦୂରତ୍ୱରେ ଥିବା ଏକ ଟ୍ୟାଙ୍କକୁ ନଷ୍ଟ କରିବା ପାଇଁ ପ୍ରେରଣ କରାଯାଇଥିଲା । ନାଗ କ୍ଷେପଣାସ୍ତ୍ରର ବାହକ ନମିଷାରୁ ଏହାକୁ ପ୍ରୟୋଗ କରାଯାଇଥିଲା । କ୍ଷେପଣାସ୍ତ୍ରଟି ନିର୍ଦ୍ଧାରିତ ଲକ୍ଷ୍ୟଭେଦ କରିବାରେ ସଫଳ ହୋଇଥିଲା । ଟ୍ୟାଙ୍କରେ ଯେଉଁ ସୁରକ୍ଷା ଆର୍ମର ଥିଲା ତାହା କ୍ଷେପଣାସ୍ତ୍ରର ପ୍ରହାରକୁ ପ୍ରତିରୋଧ କରିବାରେ ସଫଳ ହୋଇନଥିଲା ।
ଏହି ଏଟିଜିଏମ୍ ନାଗ ଡିଆରଡିଓ ଦ୍ୱାରା ବିକଶିତ ହୋଇଛି । ସୁଦୃଢ ବ୍ୟବସ୍ଥା ମଧ୍ୟରେ ଥିବା ଶତ୍ରୁପକ୍ଷର ଟ୍ୟାଙ୍କକୁ ଦିବାରାତ୍ର ଯେ କୌଣସି ସମୟରେ ଆକ୍ରମଣ କରି ଏହା ଧ୍ୱଂସ କରିବାକୁ ସ୍ୱତନ୍ତ୍ରଭାବେ ନିର୍ମିତ । ଏହି କ୍ଷେପଣାସ୍ତ୍ରର ‘ଫାୟାର ଆଣ୍ଡ ଫରଗେଟ୍’ ଏବଂ ଟପ୍ ଆଟାକ୍ ଦକ୍ଷତା ରହିଛି । ଏଥିରେ ପାସିଭ ହମିଂ ଗାଇଡାନ୍ସ ବ୍ୟବସ୍ଥା ମଧ୍ୟ ଉପଲବ୍ଧ, ଯାହା କମ୍ପୋଜିଟ ଏବଂ ରିଆକ୍ଟଭି ଆର୍ମର ଦ୍ୱାରା ସଜ୍ଜିତ ଯେକୌଣସି ପ୍ରମୁଖ ଲଢୁଆ ଟ୍ୟାଙ୍କକୁ ନଷ୍ଟ କରିବାରେ ସମର୍ଥ ।
ନାଗ କ୍ଷେପଣାସ୍ତ୍ରର ବାହକ ନମିଷା ଏକ ବିଏମ୍ପି-2 ଭିତ୍ତିକ ବ୍ୟବସ୍ଥା ଏବଂ ଏହା ଦ୍ୱେତ ଗତିରେ କାର୍ଯ୍ୟ କରିବାକୁ ସକ୍ଷମ । ଏହି ଚୂଡାନ୍ତ ବ୍ୟାବହାରିକ ପରୀକ୍ଷା ସହିତ ନାଗ କ୍ଷେପଣାସ୍ତ୍ରର ଉତ୍ପାଦନ ପର୍ଯ୍ୟାୟ ଆରମ୍ଭ ହେବ । ପ୍ରତିରକ୍ଷା ସାମଗ୍ରୀ ଉତ୍ପାଦନକାରୀ ରାଷ୍ଟ୍ରାୟତ୍ତ ଉଦ୍ୟୋଗ ଭାରତ ଡାଇନାମିକ୍ସ ଲିମିଟେଡ ଏହି କ୍ଷେପଣାସ୍ତ୍ର ଉତ୍ପାଦନ କରିବ । ଏହାର ବାହକ ନମିଷାର ଉତ୍ପାଦନ ମେଡ୍କସ୍ଥିତ ଗୋଳାବାରୁଦ କାରଖାନା ଉପରେ ନ୍ୟସ୍ତ କରାଯାଇଛି ।
ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ ନାଗ କ୍ଷେପଣାସ୍ତ୍ରର ସଫଳ ପରୀକ୍ଷା ପାଇଁ ଡିଆରଡିଓ ଓ ଭାରତୀୟ ସେନାକୁ ଅଭିନନ୍ଦନ ଜଣାଇଛନ୍ତି ।
ଡିଡିଆର ଆଣ୍ଡ ଡି’ର ସଚିବ ତଥା ଡିଆରଡିଓର ଅଧ୍ୟକ୍ଷ ଡ. ଜି. ସତୀଶ ରେଡ୍ଡୀ ଡିଆରଡିଓ, ଭାରତୀୟ ସେନା ଏବଂ ଏହି କ୍ଷେପଣାସ୍ତ୍ର ଉତ୍ପାଦନ ସ୍ତରକୁ ଆଣିଥିବା ଉଦ୍ୟୋଗ ସମୂହର କାର୍ଯ୍ୟକୁ ପ୍ରଶଂସା କରିଛନ୍ତି ।